94 
af meer end eet Aartusinde. Det maatte derfor nu væsentlig 
gjelde om at paapege Begyndelsen, Udviklingen og Slutningen 
af hver Alder, ikke at tale om Overgangene fra det ene Tidsrum til 
det andet, da en aldeles skarp begrændset Afslutning af hver 
Tidsalder for sig naturligviis ingenlunde lod sig tænke. 
Allerede for to Aar siden (ved Selskabets Møde den 3die 
April 1859) gav jeg en kort Meddelelse om, hvorledes jeg første 
Gang i Aarene 1852—1853 kom til den Erkjendelse, at en heel 
Deel i Allesø-Mose ved Odense fundne Oldsager, hvis Alder og 
Oprindelse hidtil havde været ganske ubekjendt, maatte hidrøre 
fra de første Aarhundreder efter Christi Fødsel og følgelig fra 
en ældre Periode af Jernalderen, end den, jeg forhen havde troet 
at kunne paavise som Jernalderens Begyndelse i Danmark. Ef- 
ter nøiere Overveielse erklærede de Kyndigste af vore Oldforskere 
sig ubetinget for, at disse Jernsager, der indtil da meest vare 
blevne henførte til Middelalderen, maatte ganske rigtig være Lev- 
ninger fra et ældgammelt Tidsrum af Jernalderen, ja Enkelte vilde 
endogsaa nu gjøre dem ældre, end Christi Fødsels Tid, og hen- 
føre dem til en oldgræsk Indflydelse, i hvilken Henseende det. 
blev sagt, at Allesø-Sagerne ved deres ziirlige Forarbeidning og 
Former vare forskjellige fra Alt, hvad der ellers var opbevaret os 
fra Jernalderen. Min Formodning, at Allesø-Sagerne ligefrem 
røbede Spor af en romersk Paavirkning, bestyrkedes yderligere 
ved nøgle Undersøgelser af ældre, i det kongelige Museum for 
nordiske Oldsager opbevarede Fund fra Jernalderen, hvorved 
der bl. A. fremkom Stykker, som havde umiskjendelig Lighed 
med flere af Allesø-Sagerne, og som netop vare opgravede i 
Forbindelse med heel- eller halvromerske Sager. Kammerraad 
Herbst, der efter min Opfordring velvillig havde hjulpet mig ved 
denne sammenlignende Undersøgelse, opdagede vel ogsaa paa 
eet af Allesø-Stykkerne nogle af de saakaldte angelsaxiske Runer 
af den formentlig ældre Art, hvilket altid var et nyt Beviis 
paa Rigtigheden af min Anskuelse, at Allesø-Sagerne virkelig 
maatte være fra Jernalderen og ikke fra Middelalderen. Men 
